Υπηρεσίες+Κοινωνικών+Δικτύων

//**Υπηρεσίες Κοινωνικών Δικτύων **//

Τα κοινωνικά δίκτυα είναι διαδικτυακές υπηρεσίες μέσα απο τις οποίες ο χρήστης αυτοσυστήνεται στον κοινωνικό του περίγυρο, δημιουργώντας ένα προφίλ. Στο προφίλ έχουμε την δυνατότητα να συμπεριλάβουμε προσωπικές πληροφορίες όνομα, οικογενειακή κατάσταση κ.λ.π., φωτογραφίες, ενδιαφέροντα και ότι άλλο θέλουμε. Επίσης προσφέρουν εργαλεία δημιουργίας κοινοτήτων και δημόσιας λίστας φίλων. Τα κοινωνικά δίκτυα άρχισαν ουσιαστικά να αποκτούν μεγάλη ανάπτυξη και να γίνονται πολύ δημοφιλή απο το 2003 και μετά.

Το 2004 εμφανίστηκε το διάσημο facebook. Στην αρχή είχε την μορφή ενός κλειστού ιστοχώρου για εκείνους που ανήκαν στην ακαδημαϊκή κοινότητα του Harvard.Τον Σεπτέμβριο του 2005 ανοίγει τις υπηρεσίες στο ευρύ κοινό του διαδικτύου με αποτέλεσμα να αριθμεί σήμερα περισσότερους απο 350 εκατομμύρια χρήστες. Περισσότερες απο 700 χιλιάδες εταιρείες στην Αμερική έχουν σελίδες στο facebook. Επίσης περισσότεροι απο 65 εκατομμύρια χρήστες χρησιμοποιούν το facebook μέσω κινητών συσκευών. Υπάρχουν όμως κάποιοι περιορισμοί. Ένας νέος χρήστης δεν συνδέεται ελεύθερα στα υπάρχοντα δίκτυα φίλων και αυτό το χαρακτηριστικό το διαφοροποιεί απο τα κοινωνικά δίκτυα που υπήρχαν μέχρι εκείνη την στιγμή.

Ένα είδος κοινωνικών δικτύων που έχει γνωρίσει σημαντική ανάπτυξη είναι τα αποκλειστικά δίκτυα που χρησιμοποιούνται στην δημιουργία στοχευμένων κοινοτήτων. Τα κοινωνικά δίκτυα παρέχουν υπηρεσίες δημιουργίας δημόσιου ή ημι-δημόσιου προφίλ, δημιουργίας λίστας χρηστών που μοιράζονται μία σύνδεση, πλοήγησης στην λίστα των συνδέσμων και των δραστηριοτήτων που δημοσιεύονται. Γενικά παρέχουν προσωπικούς χώρους για επικοινωνία και διαμοιρασμό περιεχομένου.Τα κοινωνικά δίκτυα σήμερα έχουν πολλές μορφές. Τα περισσότερα δίκτυα υποστηρίζουν τη δημιουργία και επέκταση προϋπαρχόντων δικτύων φιλίας. Άλλα δίκτυα εστιάζονται στο να βοηθήσουν τα άτομα να βρουν αγνώστουςμε τους οποίους μοιράζονται ενδιαφέροντα. Κάποια δίκτυα προσπαθούν να διαφοροποιηθούν βάσει γλώσσας, θρησκείας, εθνότητας, κτλ.

Άλλα δίκτυα διαφοροποιούνται σε σχέση με τις υπηρεσίες που παρέχουν, όπως διαμοιρασμός φωτογραφιών, βίντεο κτλ. Αυτό που τα διαχωρίζει από άλλες μορφές εικονικών κοινοτήτων είναι ότι επιτρέπουν στους χρήστες να κάνουν ορατά τα κοινωνικά τους δίκτυα χρηστών. Δηλαδή οι συνδέσεις του ενός γίνονται πιθανές συνδέσεις του άλλου. Υπάρχουν συνδέσεις διπλής κατεύθυνσης ή συνδέσεις φίλων που απαιτείται συναίνεση σύνδεσης και απο τους δύο χρήστες. Επίσης υπάρχουν συνδέσεις μονής κατεύθυνσης ή συνδέσεις οπαδών όπου οι χρήστες ακολουθούν κάποιον. Βεβαίως ένα κοινωνικό δίκτυο μπορεί να ενσωματώσει και άλλες διαδικτυακές υπηρεσίες όπως ας πούμε συζητήσεις, νέα, δημοσίευση βίντεο, φωτογραφιών κ.α